කොළඹ කිරිබත්ගොඩ සිට පැමිණ මාතර ප්‍රදේශයේ මංකොල්ල රැසක් සිදුකළ අපරාධ කල්ලියක සාමාජිකයන් 3 දෙනෙකු ගිනි අවි සමඟ මාතර පොලිසිය විසින් අත්අඩංගුවට ගෙන තිබේ.මාතර විශේෂ විමර්ශන අංශයට ලැබී තිබුණු බුද්ධි තොරතුරක් මත (04) දින සවස මාතර වෙලේගොඩ ප්‍රදේශයේ ගමන් කරමින් තිබූ අංක 325 – 0622 වාහනයක් පොලිස් කණ්ඩායම විසින් පරීක්ෂාකිරීමේදී කිරිබත්ගොඩ වෑකඩ ප්‍රදේශයේ පදිංචි සැකකරුවන් දෙදෙනෙක් සහ මාතර නාවිමන දකුණ දියගහපාර යක්දූව ප්‍රදේශයේ පදිංචි පුද්ගලයකු මෙසේ ගිනි අවි සමග අත්අඩංගුවට ගෙන ඇත.T 56 උණ්ඩ යොදන ගල්කටස් වර්ගයේ ගිනි අවි 1ක් T 56 උණ්ඩ 04ක් කඩු 02ක් පිහි 03ක් මුදලින් රුපියල් 5000/= ක් ජංගම දුරකතනයක් පොලිසිය විසින් සොයාගෙන තිබේ.මේ වනවිට ඔවුන්ගෙන් ලැබී ඇති තොරතුරු අනුව මාතර ප්‍රදේශයේ කොල්ලකෑම් 02ක් කඩවාන ප්‍රදේශයේ මහ පරිමාණයේ කොල්ලකෑම් 03ක් සිදුකර ඇති බව හෙළිවෙන අතර තවත් කොල්ලකෑම් රාශියක් මොවුන් සිදුකර ඇති බව පොලිසිය විශ්වාසය පළකරයි.